**Spojená škola, Komenského 25, 902 01 Pezinok**

**otvára**

**v školskom roku 2023/2024 triedy prípravného ročníka v Pezinku a Modre**

* **Prípravný ročník je určený pre deti, ktoré k 1. septembru dosiahli fyzický vek šesť rokov, nedosiahli školskú spôsobilosť a nie je u nich predpoklad zvládnutia prvého ročníka základnej školy.**
* **V prípravnom ročníku vzdelávame deti so zdravotným znevýhodnením, zdravotným postihnutím - narušená komunikačná schopnosť, mentálne postihnutie, choré alebo zdravotne oslabené deti s vývinovými poruchami a poruchou správania a pervazívna vývinová porucha, autizmus.**
* **Práca v prípravnom ročníku sa zameriava na plynulý prechod od hravého zamestnania doma, resp. v materskej škole k pravidelnej práci na vyučovaní.**
* **Denný režim a rozvrh v prípravnom ročníku je navrhnutý a koncipovaný tak, aby sa deti nepreťažovali, no mali zmysluplne využitý čas na ich plnohodnotný, primeraný vývin.**
* **ČO V PRÍPRAVNOM ROČNÍKU ROBÍME?**

**V príjemnej atmosfére  dieťa hravou formou nabieha na školský systém, zvyká si na školské povinnosti v prostredí  kamarátov, hračiek a hier. Činnosť na vyučovaní nie je prísne členená, ale vyučujúci ju flexibilne prispôsobuje potrebám detí a cieľom, ktoré práve sleduje.**

* **OBSAH ČINNOSTÍ V PRÍPRAVNOM ROČNÍKU JE ZAMERANÝ NA:**
* **rozvoj reči a komunikačných schopností dieťaťa,**
* **rozvoj sluchového a zrakového vnímania,**
* **rozvoj jemnej motoriky, grafomotoriky, taktilno-kinestetického vnímania, prípravu na písanie a prvky výtvarnej výchovy,**
* **rozvoj zmyslového vnímania a základov matematických predstáv, priestorovej orientácie,**
* **rozvoj samostatnosti a tvorivosti dieťaťa prostredníctvom pracovného vyučovania,**
* **rozvoj hrubej motoriky a zdravého telesného vývinu dieťaťa,**
* **vytváranie správnych medziľudských vzťahov v kolektíve detí.**
* **V triede môže byť najmenej 4 a najviac 10 detí, aby bolo možné venovať sa každému dieťaťu individuálne.**
* **Deti majú zabezpečené stravovanie a môžu v popoludňajších hodinách navštevovať školský klub detí.**
* **V prípade, že máte záujem, aby Vaše dieťa navštevovalo prípravný ročník, je potrebné podať prihlášku.**
* **Elektronickú prihlášku aj s potrebnými prílohami, ako aj postupom podávania prihlášky nájdete na webovej stránke školy → O škole → Žiadosť o prijatie dieťaťa do školy → špeciálna základná škola - prípravný ročník.**

Bližšie informácie môžete získať na: www.szspk.edupage.org

E-mail : komenskeho@szspk.sk Tel. : 0902 173 524